Merkezê Îrtîbatî û Çapemenîye yê HPGyî bi derheqê şehadetê gerîlayêk de zanayîş da.
Eşkerayî de nê ameyî vatene.
Ma eşkerayîya xo ya 22ê temmuze da dabi zanayene ke  19ê temmuze de  pêkewtişanê warê Şehîd Canxurtî yê herêma Herekolî ya Sêrtî de embazê ma Şîyar bi hawayêkê qehramankî şer kerd û şehîd bi.
Zanayîşê nasnameyê embazê ma yê şehîdî wina yê:
Nameyê Qodî: Şîyar Sara Garzan
Name û Peyname: Omer Garzan
Cayê Bîyayîşî: Bedlîs
Maye-Pî: Esmere - Kasim
Tarîx û Cayê Şehadetî: 19ê Temmuza 2020 / Sêrt
Embazê ma Şîyaro ke 1992 de qezaya Xizanî ya Bedlîsî de keyeyêko welatperwer de ame dinya sey heme ciwanan ê  kurdan qictîya xo ra têgêrayîşê azadîye rê eleqe ramote û dima ke serranê unîversîte de polîtîkaya hêrişkare ya dewleta tirke ya vera kurdan dîye  2014 de verê xo da koyanê Kurdîstanî. Hemrayê ma Şîyarî ke  wexto kilm de bi felsefeya Rayber Apoyî xo perwrede kerd bi keda xo ya pîle û huyayîşê xo  zerîya embazanê xo de ca girewt. Hemra Şîyarî Zagrosan ra heta Garzanî xeylêk waranê xoverdayîşî de ca girewt û nameyê xo tarîx de nuşt. Sere de keyeyê ercîyayeyî yê embazê ma  Şîyarî ma pêro şarê welatperwerî yê Kurdîstanî rê serweşîye wazenê. Ma soz danê ke ma do têkoşînê şehîdan biresnê serkwtişî.
